BG
C 173/24
Официален вестник на Европейския съюз
15.5.2023 г.
Преюдициален въпрос Трябва ли член 32, параграф 2, буква в) от Директива 2014/24/ЕС (1) да се тълкува ограничително с оглед на член 14 ДФЕС в смисъл, че обществена поръчка за предоставяне на услуги от общ интерес поради изключителна неотложност може да се възложи и чрез процедура на договаряне без предварително обявяване, ако събитието е било предвидимо за възлагащия орган и обстоятелствата, с които се обосновава наличието на крайна неотложност, се дължат на него?
(1)
Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).
Иск, предявен на 17 март 2023 година — Европейска комисия / Република България (Дело C-165/23) (2023/C 173/33) Език на производството: български Страни Ищец: Европейска комисия (представители: Гр.
Колева, C. Hermes, представители) Ответник: Република България
Правни основания и главни доводи Настоящото дело се отнася до неизпълнението на задълженията от страна на Република България по член 13, параграфи 2 и 5 и член 14, параграфи 1 и 2 от Регламент (ЕС) No 1143/2014 (1) на Европейския парламент и на Съвета от 22 октомври 2014 година относно предотвратяването и управлението на въвеждането и разпространението на инвазивни чужди видове (Регламента).
Съгласно член 14, параграф 1 от Регламента Република България трябваше до 13 януари 2018 г. да създаде система за наблюдение на инвазивните чужди видове, които засягат Съюза или да я интегрира в съществуващата си система, чрез която се събират и записват данни за появата в околната среда на инвазивни чужди видове чрез проучване, наблюдение или други процедури за предотвратяване на разпространението на инвазивни чужди видове в Съюза.
Системата за наблюдение, трябва да отговаря на изискванията на член 14, параграф 2 от Регламента.
Съгласно член 13, параграфи 2 и 5 от Регламента Република България трябваше до 13 юли 2019 г. да изготви и приложи един отделен план за действие или набор от планове за действие и да го/ги предаде незабавно на Комисията.
Република България не е изпълнила горепосочените задължения.
Искания Ищецът моли съда: (1) да установи, че като не е създала (или не е интегрирала в съществуващата си система) система за наблюдение на инвазивни чужди видове, които засягат Съюза, която да включва и цялата информация, посочена в член 14, параграф 2, Република България не е изпълнила задълженията си по член 14, параграфи 1 и 2 от Регламент 1143/2014, (2) да установи, че като не е изготвила и приложила един отделен план за действие или набор от планове за действие и не го/ги е предала незабавно на Комисията, Република България е нарушила задълженията си по член 13, параграфи 2 и 5 от Регламент 1143/2014,